ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി ഫസൽ ബീമാ യോജനയുടെ അഞ്ചാം വാർഷികത്തിൽ ഗുണഭോക്താക്കളെ പ്രധാനമന്ത്രി അഭിനന്ദിച്ചു .
പ്രധാനമന്ത്രി ഫസൽ ബീമാ യോജനയുടെ അഞ്ചാം വാർഷികത്തിൽ ഗുണഭോക്താക്കളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
"കഠിനാധ്വാനികളായ കൃഷിക്കാരെ പ്രകൃതിയുടെ വ്യതിയാനങ്ങളിൽ നിന്ന് സുരക്ഷിതമാക്കുന്നതിനുള്ള ഒരു പ്രധാന സംരംഭമായ പി എം ഫസൽ ബിമ യോജന ഇന്ന് 5 വർഷം പൂർത്തിയാക്കുന്നു. പദ്ധതി കവറേജ് വർദ്ധിപ്പിക്കുകയും അപകടസാധ്യത കുറയ്ക്കുകയും കോടിക്കണക്കിന് കർഷകർക്ക് പ്രയോജനപ്പെടുകയും ചെയ്തു. പദ്ധതിയുടെ എല്ലാ ഗുണഭോക്താക്കളെയും ഞാൻ അഭിനന്ദിക്കുന്നു.
പ്രധാനമന്ത്രി ഫസൽ ഭീമ യോജന എങ്ങനെ കർഷകർക്ക് കൂടുതൽ നേട്ടം ഉറപ്പാക്കി?
ക്ലെയിമുകൾ പരിഹരിക്കുന്നതിൽ സുതാര്യത എങ്ങനെ വർദ്ധിപ്പിച്ചു?
ഇവയ്ക്കും PMFBY- യുമായി ബന്ധപ്പെട്ട മറ്റ് വിഷയങ്ങൾക്കും NaMo App- ന്റെ നിങ്ങളുടെ വോയ്സ് വിഭാഗത്തിലെ നൂതന ഉള്ളടക്കത്തിലൂടെ ഉത്തരം ലഭിക്കുന്നു. " പ്രധാനമന്ത്രി ട്വിറ്ററിൽ കുറിച്ചു
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ജൂലൈ 28, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 203.21 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 42,20,625 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 1,46,323 പേർ; ചികിത്സയിലുള്ളത് ആകെ രോഗബാധിതരുടെ 0.33%
(കഴിഞ്ഞ 24 മണിക്കൂറിനിടെ 19,216 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,32,86,787 ആയി; രോഗമുക്തി നിരക്ക് 98.47%
കഴിഞ്ഞ 24 മണിക്കൂറിൽ 20,557 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 5.18%; പ്രതിവാര രോഗസ്ഥിരീകരണ നിരക്ക് 4.71%
ആകെ നടത്തിയത് 87.40 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 3,96,783 പരിശോധനകൾ
RRTN
PIB Headquarters
ദുബൈയിൽ നിന്നുള്ള വിമാനം : കണ്ണൂരിൽ വിപുലമായ ക്രമീകരണങ്ങൾ
വന്ദേ ഭാരത് ദൗത്യത്തിന്റെ ഭാഗമായി ദുബൈയിൽ നിന്ന് പ്രവാസികളുമായി കണ്ണൂരിലേക്കുള്ള ആദ്യ വിമാനം ഇന്നെത്തും.വൈകിട്ട് 7.10 ന് കണ്ണൂരിലെത്തുന്ന പ്രവാസികളെ സ്വീകരിച്ച്, പ്രാഥമിക പരിശോധനകൾ നടത്തി ക്വാറൻറീനിലയയ്ക്കുന്നതിന് ആവശ്യമായ ഒരുക്കങ്ങളെല്ലാം പൂർത്തിയായി.
ജില്ലാ ഭരണകൂടം, ആരോഗ്യ പ്രവർത്തകർ, പൊലീസ് തുടങ്ങിയവയുടെ സഹകരണത്തോടെയാണ്ക്രമീകരണങ്ങൾ എന്ന് കണ്ണൂർ ഇന്റർനാഷണൽ എയർപോർട്ട് ലിമിറ്റഡ്  അധികൃതർ അറിയിച്ചു.
യാത്രക്കാരുമായി ഇടപെടുന്ന എല്ലാ വിഭാഗം ജീവനക്കാരും പിപി ഇ കിറ്റ് ധരിക്കും.180 പ്രവാസികളാണ് ഇന്ന് കണ്ണൂരിൽ എത്തുക. ഇതിൽ 109 പേർ കണ്ണൂർ ജില്ലയിൽ നിന്നുള്ളവർ.കാസർഗോഡ് ജില്ലയിൽ നിന്നുള്ള 47 പേരും കോഴിക്കോട് ജില്ലയിൽ നിന്നുള്ള 12 പേരും ഇന്ന് കണ്ണൂരിലെത്തും.
ഇതര ജില്ലകളിൽ നിന്നുള്ളവരെ കെ എസ് ആർ ടി സി ബസുകളിൽ അതത് ജില്ലകളിലേക്കയയ്ക്കും.കണ്ണൂർ ജില്ലയിൽ നിന്നുള്ളവരെ ക്വാറൻറീൻ ചെയ്യാൻ വിപുല ക്രമീകരണങ്ങൾ ഒരുക്കി.കണ്ണൂർ സ്പോർട്സ് ഹോസ്റ്റൽ, ഹോട്ടലുകൾ എന്നിവിടങ്ങളിലാണ് ക്രമീകരണങ്ങൾ .കൊച്ചി, കോഴിക്കോട് വിമാനങ്ങളിലെത്തിയ 39 പേരും ഐഎൻഎസ് ജലാശ്വയിൽ എത്തിയ 41 പേരും ഉൾപ്പെടെ 80 പേർ ജില്ലയിൽ ഹോട്ടലുകളിൽ നിലവിൽ ക്വാറൻറീനിലുണ്ട്.
ആരോഗ്യ, കുടുംബക്ഷേമ മന്ത്രാലയം
41.69 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി, ജൂലൈ 17 , 2021
രാജ്യത്ത് ഉടനീളം കോവിഡ്-19 പ്രതിരോധ കുത്തിവയ്പ്പിന്റെ ഗതിയും പരിധിയും വ്യാപിക്കുന്നത്തിന് കേന്ദ്ര ഗവണ്മെന്റ് പ്രതിജ്ഞാബദ്ധമാണ്. പ്രതിരോധ കുത്തിവയ്പ്പ് സാര്വത്രികമാക്കുന്ന പുതിയ ഘട്ടം 2021 ജൂൺ 21 മുതൽ ആരംഭിച്ചു. കൂടുതൽ വാക്സിനുകൾ ലഭ്യമാക്കുക, വാക്സിൻ വിതരണം ക്രമീകരിക്കാൻ നേരത്തെ തന്നെ സംസ്ഥനങ്ങൾക്കും/കേന്ദ്രഭരണ പ്രദേശങ്ങൾക്കും നൽകുന്ന വാക്സിനുകളെ പറ്റി വിവരങ്ങൾ നൽകുക എന്നീ നടപടികളിലൂടെ കേന്ദ്ര ഗവണ്മെന്റ് വാക്സിനേഷൻ യജ്ഞത്തിനെ ശക്തിപ്പെടുത്തുന്നു.
സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് രാജ്യത്തെ വാക്സിനേഷൻ യജ്ഞത്തിന് പിന്തുണ നൽകി വരികയാണ്. പുതിയ ഘട്ടത്തിൽ കേന്ദ്ര ഗവണ്മെന്റ് തന്നെ 75 % വാക്സിനുകൾ വാക്സിൻ നിർമ്മാതാക്കളിൽ നിന്ന് സംഭരിച്ഛ്, സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി നൽകും.
ഇതുവരെ എല്ലാ സ്രോതസ്സുകളിൽ നിന്നും 41 .69 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നൽകി. കൂടാതെ, 18 ,16 ,140 ഡോസുകൾ കൂടി കേന്ദ്രം ഉടൻ കൈമാറും.
ഇതിൽ പാഴായതുൾപ്പടെ 38,94 ,87 ,442 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
2 .74 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇപ്പോഴും ലഭ്യമാണ്.
IE
രാഷ്ട്രപതിയുടെ കാര്യാലയം
ഡോ. സാക്കിർ ഹുസൈന് അദ്ദേഹത്തിന്റെ ജന്മവാര്ഷികത്തിൽ രാഷ്ട്രപതി പ്രണാമമർപ്പിച്ചു
ന്യൂഡൽഹി , ഫെബ്രുവരി 08, 2021
(രാഷ്ട്രപതി ശ്രീ. രാം നാഥ് കോവിന്ദ് മുൻ രാഷ്ട്രപതി ഡോ സാക്കിർ ഹുസൈന് അദ്ദേഹത്തിന്റെ ജന്മവാര്ഷികത്തിൽ ഇന്ന് രാഷ്ട്രപതി ഭവനിൽ പ്രണാമം അർപ്പിച്ചു . ഡോ സാക്കിർ ഹുസൈന്റെ ഛായചിത്രത്തിനു മുൻപിൽ രാഷ്ട്രപതിയും രാഷ്ട്രപതി ഭവനിലെ ഉദ്യോഗസ്ഥരും പുഷ്പാജ്ഞലി അർപ്പിച്ചു
ധനകാര്യ മന്ത്രാലയം
വ്യവസായങ്ങൾക്കുള്ള വായ്പ നടപടികൾ പുനഃസംഘടിപ്പിക്കാൻ കേന്ദ്ര ഗവൺമെന്റ് ആർബിഐ-യുമായി ചേർന്ന് പ്രവർത്തിക്കുമെന്ന് ധനമന്ത്രി ശ്രീമതി നിർമ്മലാ സീതാരാമൻ
കോവിഡ്-19 മൂലമുണ്ടായ പ്രതിസന്ധിയെ തുടർന്ന് വ്യവസായങ്ങളുടെ ആവശ്യപ്രകാരം വായ്പ നടപടികൾ പുനഃസംഘടിപ്പിക്കാൻ കേന്ദ്ര ഗവൺമെന്റ് റിസർവ് ബാങ്ക് ഓഫ് ഇന്ത്യയുമായി ചേർന്ന് പ്രവർത്തിക്കുമെന്ന് കേന്ദ്ര ധനമന്ത്രി ശ്രീമതി നിർമ്മലാ സീതാരാമൻ ഇന്ന് പറഞ്ഞു. ഫിക്കി  ദേശീയ എക്സിക്യൂട്ടീവ് കമ്മിറ്റി യോഗത്തെ അഭിസംബോധന ചെയ്യുകയായിരുന്നു അവർ.
ഗവൺമെന്റിനുള്ളിലും തൽപരകക്ഷികളുമായും നിരവധി ചർച്ചകൾ നടത്തിയ ശേഷമാണ് സാമ്പത്തിക നവീകരണ നടപടികൾ ഗവൺമെന്റ് പ്രഖ്യാപിച്ചതെന്നും ഒരു നടപടി പോലും ഭാവിയിൽ പരാജയം ആകാൻ ഇടയാകരുതെന്ന് ഉറപ്പു വരുത്തിയിരുന്നതായും മന്ത്രി പറഞ്ഞു.എമർജൻസി ക്രെഡിറ്റ് ഗ്യാരണ്ടി പദ്ധതിയിൻ കീഴിൽ സൂക്ഷ്മ-ചെറുകിട-ഇടത്തരം സംരംഭങ്ങൾക്ക് വായ്പ ലഭിക്കാനുള്ള ബുദ്ധിമുട്ടുകൾ ചൂണ്ടിക്കാട്ടിയപ്പോൾ വായ്പകൾ നിഷേധിക്കപ്പെട്ടാൽ അത്തരം സംഭവങ്ങൾ റിപ്പോർട്ട് ചെയ്യണമെന്നും ആവശ്യമായ നടപടികൾ താൻ കൈക്കൊള്ളുമെന്നും ശ്രീമതി സീതാരാമൻ പറഞ്ഞു.
ആരോഗ്യ സുരക്ഷാ ഉപകരണങ്ങളുടെ ഉൽപ്പന്ന-സേവനനികുതി കുറയ്ക്കുന്നത് സംബന്ധിച്ചു ജി എസ് ടി കൗൺസിൽ തീരുമാനം എടുക്കുമെന്നും ധനമന്ത്രി കൂട്ടിച്ചേർത്തു. വായ്പകൾക്കുള്ള മോറട്ടോറിയം നീട്ടുകയോ പുനഃസംഘടിപ്പിക്കുകയോ ചെയ്യണമെന്ന ഹോസ്പിറ്റാലിറ്റി മേഖലയുടെ ആവശ്യത്തെ തുടർന്ന് ധനമന്ത്രാലയം റിസർവ് ബാങ്ക് ഓഫ് ഇന്ത്യയുമായി ചേർന്ന് മേൽനടപടികൾ സ്വീകരിച്ചു വരുന്നതായി ശ്രീമതി നിർമല സീതാരാമൻ അറിയിച്ചു.
പ്രധാനമന്ത്രിയുടെ ഓഫീസ്
ദേശീയ അളവുതൂക്ക ശാസ്ത്ര പഠന കോണ്ക്ലേവില് ജനുവരി 4ന് പ്രധാനമന്ത്രി ഉദ്ഘാടനപ്രസംഗം നടത്തും
ദേശീയ ആണവോര്ജ്ജ ടൈംസ്കെയിലും ഭാരതീയ നിര്ദേശക് ദ്രവ്യയും രാജ്യത്തിന് പ്രധാനമന്ത്രി സമര്പ്പിക്കും
ദേശീയ അളവുതൂക്ക ശാസ്ത്ര പഠനകോണ്ക്ലേവില് 2021 ജനുവരി 4ന് വിഡിയോ കോണ്ഫറന്സിംഗിലൂടെ പ്രധാനമന്ത്രി ഉദ്ഘാടനപ്രസംഗം നടത്തും. 'ദേശീയ ആണവോര്ജ്ജ ടൈംസ്കെയിലും' ഭാരതീയ നിര്ദേശക ദ്രവ്യയും' അദ്ദേഹം നാടിന് സമര്പ്പിക്കുകയും ദേശീയ പരിസ്ഥിതി സ്റ്റാന്ഡാര്ഡ് ലബോറട്ടറിയുടെ തറക്കല്ലിടുകയും ചെയ്യും. കേന്ദ്ര മന്ത്രി ഡോ: ഹര്ഷവര്ദ്ധനും തദ്ദവസരത്തില് സംബന്ധിക്കും.
ദേശീയ ആണവോര്ജ്ജ ടൈംസ്കെയില് 2.8 നാനോ സെക്കണ്ടിൻ്റെ കൃത്യതയോടെ ഇന്ത്യന് സ്റ്റാന്ഡേര്ഡ് സമയം നിശ്ചയിക്കും. ഭാരതീയ നിര്ദ്ദേശക് ദ്രവ്യ പരിശോധനയെ സഹായിക്കുകയും ഗുണനിലവാരം അന്താരാഷ്ട്ര നിലവാരത്തിനനൃസരിച്ച് ഉറപ്പുവരുത്തുന്നതിന് വേണ്ടിയുള്ള ലാബേറട്ടറികളുടെ കഴിവ് ഉറപ്പാക്കുകയും ചെയ്യും. ദേശീയ പരിസ്ഥിതി സ്റ്റാന്ഡാര്ഡ് ലാബോറട്ടറി അന്തരീക്ഷവായുവിൻ്റെ സര്ട്ടിഫിക്കേഷനിലെ സ്വാശ്രയത്വത്തിനെയും വ്യവസായവികിരണ നിരീക്ഷണ ഉപകരണത്തിനെ സഹായിക്കുകയും ചെയ്യും.
കോണ്ക്ലേവിനെക്കുറിച്ച്:
ദേശീയ അളവുതൂക്ക ശാസ്ത്ര പഠന കോണ്ക്ലേവ് 2020 സി.എസ്.ഐ.ആര് -ദേശീയ ഫിസിക്കല് ലബോറട്ടറി ഒരുമിച്ചാണ് ന്യൂഡല്ഹിയില് സംഘടിപ്പിക്കുന്നത്. തുടക്കം കുറിച്ചതിൻ്റെ 75-ാം വര്ഷത്തിലേക്ക് ഇത് കടക്കുകയാണ്.
(
പ്രധാനമന്ത്രിയുടെ ഓഫീസ്
ഇന്ത്യയിലെ കര്ഷകരെ അഭിനന്ദിച്ച് പ്രധാനമന്ത്രി
കോവിഡ് 19 പ്രതിസന്ധിക്കാലത്ത്, രാജ്യത്തെ കര്ഷകര് മാറ്റങ്ങള് ഉള്ക്കൊണ്ട് ശക്തമായ തിരിച്ചുവരവ് നടത്തിയതായി മന് കീ ബാത്തില് പ്രധാനമന്ത്രി ശ്രീ നരേന്ദ്ര മോദി പറഞ്ഞു. കാര്ഷിക മേഖല ശക്തമാണെങ്കില് സ്വയംപര്യാപ്ത ഇന്ത്യയുടെ അടിത്തറയും ശക്തമായിരിക്കും എന്ന് പ്രധാനമന്ത്രി പറഞ്ഞു. ഈ അടുത്ത കാലത്തായി കാര്ഷികമേഖല പലതരം നിയന്ത്രണങ്ങളില് നിന്നും തെറ്റിദ്ധാരണകളില് നിന്നും സ്വാതന്ത്ര്യം നേടിയിട്ടുണ്ട്. ഹരിയാനയില് നിന്നുള്ള പഴം-പച്ചക്കറി കച്ചവടക്കാരനായ ശ്രീ കന്വര് ചൗഹാന്റെ ഉദാഹരണം പ്രധാനമന്ത്രി ചൂണ്ടിക്കാട്ടി. പ്രാദേശിക ചന്തയ്ക്ക് പുറത്ത് പഴവും പച്ചക്കറിയും വില്ക്കാന് അദ്ദേഹത്തിന് ബുദ്ധിമുട്ടുകള് നേരിട്ടിരുന്നു. എന്നാല് 2014 ല് പഴങ്ങളും പച്ചക്കറികളും എ പി എം സി ആക്റ്റിന്റെ പരിധിയില് നിന്ന് ഒഴിവാക്കിയത് അദ്ദേഹത്തിന് വലിയ നേട്ടമായി. അദ്ദേഹം ഗ്രാമത്തില് ഒരു കാര്ഷിക ഉത്പാദന സംഘടന സ്ഥാപിക്കുകയും അവിടുത്തെ കര്ഷകര് ഇപ്പോള് സ്വീറ്റ് കോണ്, ബേബി കോണ് എന്നിവ വിളയിച്ച് ഡല്ഹിയിലെ ആസാദ്പൂര് മാണ്ടിയില് വന്കിട കച്ചവടക്കാര്ക്കും പഞ്ചനക്ഷത്ര ഹോട്ടലുകള്ക്കും നല്കുന്നു. ഇത് കര്ഷകരുടെ വരുമാനം വളരെയധികം വര്ദ്ധിപ്പിച്ചിട്ടുണ്ട്. ഈ കര്ഷകര്ക്ക് അവരുടെ പഴങ്ങളും പച്ചക്കറികളും രാജ്യത്ത് എവിടെ വേണമെങ്കിലും ആര്ക്കു വേണമെങ്കിലും വില്ക്കാനുള്ള അവകാശമുണ്ട്. അതാണ് അവരുടെ പുരോഗതിക്ക് അടിത്തറ പാകിയത്. ഇതേ അവകാശമാണ് ഇന്ന് രാജ്യമെമ്പാടുമുള്ള കര്ഷകര്ക്ക് അവരുടെ എല്ലാത്തരം വിളകളും വില്ക്കാന് ഗവണ്മെന്റ് അനുമതി നല്കിയിരിക്കുന്നതിലൂടെ ലഭ്യമായിരിക്കുന്നത്.
മഹാരാഷ്ട്രയിലെ കര്ഷക ഉല്പാദന സംഘടനയായ ശ്രീ സ്വാമി സമര്ത്ഥ ഫാം പ്രൊഡ്യൂസര് കമ്പനി ലിമിറ്റഡിന്റെ നേട്ടങ്ങളും പഴം, പച്ചക്കറികളെ എ.പി.എം.സി പരിധിയില് നിന്ന് ഒഴിവാക്കിയതിന്റെ ഉദാഹരണമായി പ്രധാനമന്ത്രി വിവരിച്ചു. പൂനെയിലെയും മുംബൈയിലേയും കര്ഷകര് ആഴ്ച ചന്തകള് നടത്തുകയും ഇടനിലക്കാരുടെ സഹായമില്ലാതെ അവരുടെ ഉല്പ്പന്നങ്ങള് നേരിട്ട് വില്ക്കുകയും ചെയ്യുന്നതായി അദ്ദേഹം പറഞ്ഞു. തമിഴ്നാട്ടില്നിന്നുള്ള വാഴ കര്ഷകരുടെ സംഘടന, ലോക്ക് ഡൗണ് കാലയളവില് അടുത്തുള്ള ഗ്രാമങ്ങളില് നിന്നും നൂറുകണക്കിന് മെട്രിക് ടണ് പഴങ്ങളും പച്ചക്കറികളും വാങ്ങി ചെന്നൈ നഗരവാസികള്ക്ക് പച്ചക്കറി കിറ്റ് വിതരണം ചെയ്തത് അദ്ദേഹം പരാമര്ശിച്ചു.
ലക്നോവില് നിന്നുള്ള ഇരാദ ഫാര്മര് പ്രൊഡ്യൂസര് കമ്പനി, ലോക്ക് ഡൗണ് കാലയളവില് പഴങ്ങളും പച്ചക്കറികളും കര്ഷകരില്നിന്ന് നേരിട്ട് സംഭരിക്കുകയും ഇടനിലക്കാരില്ലാതെ മാര്ക്കറ്റുകളില് നേരിട്ട് വില്ക്കുകയും ചെയ്തു.
നൂതനാശയങ്ങളിലൂടെയും പുതിയ സാങ്കേതിക വിദ്യകളിലൂടെയും കാര്ഷികരംഗം ഇനിയും പുരോഗതി കൈവരിക്കും എന്ന് പ്രധാനമന്ത്രി പറഞ്ഞു. സ്വന്തം കുടുംബം നിരുത്സാഹപ്പെടുത്തിയിട്ടും കൃഷി നടത്തിയ ഗുജറാത്തില്നിന്നുള്ള ഇസ്മായില് ഭായി എന്ന കര്ഷകന്റെ ഉദാഹരണം പ്രധാനമന്ത്രി ചൂണ്ടിക്കാട്ടി. തുള്ളിനന ജലസേചന വിദ്യയിലൂടെ അദ്ദേഹം ഉരുളക്കിഴങ്ങ് കൃഷി നടത്തുകയും ഗുണമേന്മയുള്ള ഉരുളക്കിഴങ്ങുകള് അദ്ദേഹം ഇപ്പോള് നേരിട്ട് വന്കിട കമ്പനികള്ക്ക് മികച്ച ലാഭത്തിന് വില്ക്കുകയും ചെയ്യുന്നു. മണിപ്പൂരില് നിന്നുള്ള ശ്രീമതി ബിജയ ശാന്തി താമര തണ്ടില്നിന്നും നൂല് വേര്തിരിച്ചെടുക്കുന്ന സ്റ്റാര്ട്ടപ്പ് തുടങ്ങിയ കാര്യം പരാമര്ശിച്ച പ്രധാനമന്ത്രി അവരുടെ നൂതനാശയങ്ങള് താമര കൃഷി രംഗത്തും വസ്ത്ര രംഗത്തും പുതിയ മേഖലകള് തുറന്നതായി പറഞ്ഞു.
(
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദിയും സൗദി രാജകുമാരൻ മുഹമ്മദ് ബിൻ സൽമാൻ ബിൻ അബ്ദുൽ അസീസ് അൽ സൗദും തമ്മിൽ ടെലിഫോൺ സംഭാഷണം നടന്നു
പ്രധാനമന്ത്രി ശ്രീ നരേന്ദ്ര മോദി സൗദി അറേബ്യയിലെ രാജകുമാരൻ , മുഹമ്മദ് ബിൻ സൽമാനുമായി ടെലിഫോൺ സംഭാഷണം നടത്തി. 2019 ൽ സ്ഥാപിതമായ ഉഭയകക്ഷി തന്ത്രപ്രധാന പങ്കാളിത്ത കൗൺസിലിന്റെ പ്രവർത്തനം ഇരു നേതാക്കളും അവലോകനം ചെയ്യുകയും ഇന്ത്യ-സൗദി പങ്കാളിത്തത്തിലെ സ്ഥിരമായ വളർച്ചയെക്കുറിച്ച് സംതൃപ്തി പ്രകടിപ്പിക്കുകയും ചെയ്തു.
ഇരു രാജ്യങ്ങളും തമ്മിലുള്ള വ്യാപാരവും നിക്ഷേപവും കൂടുതൽ വ്യാപിപ്പിക്കാനുള്ള ആഗ്രഹം പ്രധാനമന്ത്രി ശ്രീ നരേന്ദ്ര മോദി പ്രകടിപ്പിച്ചു. ഇന്ത്യൻ സമ്പദ്വ്യവസ്ഥ സൗദി നിക്ഷേപകർക്ക് നൽകുന്ന അവസരങ്ങൾ അദ്ദേഹം ഉയർത്തിക്കാട്ടി. ഇന്ത്യയും സൗദി അറേബ്യയും തമ്മിലുള്ള പ്രത്യേക സൗഹൃദത്തിന്റെയും ജനങ്ങളുമായുള്ള ബന്ധത്തിന്റെയും ആവേശത്തിൽ, കോവിഡ് -19 മഹാമാരിക്കെതിരായ പരസ്പര ശ്രമങ്ങൾക്ക് പിന്തുണ തുടരാൻ നേതാക്കൾ സമ്മതിച്ചു. പൊതുവായ പരസ്പര താൽപ്പര്യമുള്ള
ന്തർദ്ദേശീയ, മേഖലാ സംഭവവികാസങ്ങളും അവർ അവലോകനം ചെയ്തു. സൗദി രാജകുമാരന് ഇന്ത്യ സന്ദർശിക്കാനുള്ള ക്ഷണം പ്രധാനമന്ത്രി ആവർത്തിച്ചു.
(
പ്രധാനമന്ത്രിയുടെ ഓഫീസ്
ചീറ്റപ്പുലികളെക്കുറിച്ചുള്ള ആവേശകരമായ മത്സരങ്ങളിൽ പങ്കെടുക്കാൻ പ്രധാനമന്ത്രി ജനങ്ങളോട് അഭ്യർത്ഥിച്ചു
MyGov വെബ്സൈറ്റിൽ ലഭ്യമായ ചീറ്റകളെക്കുറിച്ചുള്ള ആവേശകരമായ മൂന്ന് മത്സരങ്ങളിൽ പങ്കെടുക്കാൻ പ്രധാനമന്ത്രി ശ്രീ നരേന്ദ്ര മോദി ജനങ്ങളോട് അഭ്യർത്ഥിച്ചു.
പ്രധാനമന്ത്രി ട്വീറ്റ് ചെയ്തു :
"ചീറ്റകളെ കാണാൻ ഞങ്ങൾ ആകാംക്ഷയോടെ കാത്തിരിക്കുമ്പോൾ, MyGov-ലെ മൂന്ന് ആവേശകരമായ മത്സരങ്ങൾ ഇവിടെയുണ്ട്, അതിൽ പങ്കെടുക്കാൻ ഞാൻ നിങ്ങളോട് അഭ്യർത്ഥിക്കുന്നു...
mygov.in/careforcheetah
mygov.in/cheetahnames
mygov.in/cheetah "
--ND--
(While we eagerly await seeing the Cheetahs, here are three exciting contests on MyGov in which I urge you to take part…https://t.co/5SJK4DM4Wahttps://t.co/iIiQzYJFqAhttps://t.co/js6f9DRVaK pic.twitter.com/f8Vz9rg6U3
— Narendra Modi  September 27, 2022
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ സ്വർണം നേടിയ സ്ക്വാഷ് പുരുഷ ടീമിനെ പ്രധാനമന്ത്രി അഭിനന്ദിച്ചു
ഏഷ്യൻ ഗെയിംസിൽ സ്വർണമെഡൽ നേടിയ സൗരവ് ഘോഷാൽ, അഭയ് സിംഗ്, ഹരീന്ദർ സന്ധു, മഹേഷ് മംഗോക്കർ എന്നിവരടങ്ങിയ സ്ക്വാഷ് പുരുഷ ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
“ഏഷ്യൻ ഗെയിംസിൽ മികച്ച വിജയം നേടിയതിനും സ്വർണമെഡൽ കൊണ്ടുവന്നതിനും പ്രതിഭാധനരായ സൗരവ് ഘോഷാൽ, അഭയ് സിംഗ്, ഹരീന്ദർ സന്ധു, മഹേഷ് മങ്കോക്കർ എന്നിവരടങ്ങിയ നമ്മുടെ സ്ക്വാഷ് പുരുഷ ടീമിന് അഭിനന്ദനങ്ങൾ. നിരവധി യുവതാരങ്ങൾക്ക് കായികമേഖലയെ പിന്തുടരാനും അതിൽ മികവ് പുലർത്താനും ഇത് പ്രചോദനമാകും. രാജ്യം അവരുടെ നേട്ടത്തിൽ അഭിമാനിക്കുന്നു!
ധനകാര്യ മന്ത്രാലയം
കഴിഞ്ഞ ആറ് വർഷത്തിനിടെ കാർഷിക മേഖല 4.6 ശതമാനമെന്ന ഉജ്ജ്വല വാർഷിക വളർച്ച രേഖപ്പെടുത്തി
ഇന്ത്യയുടെ കാർഷിക മേഖല കഴിഞ്ഞ ആറ് വർഷമായി ശരാശരി 4.6 ശതമാനം വാർഷിക വളർച്ചയോടെ ശക്തമായ പുരോഗതിയ്ക്ക് സാക്ഷ്യം വഹിക്കുന്നു. രാജ്യത്തിന്റെ മൊത്തത്തിലുള്ള വളർച്ചയ്ക്കും വികസനത്തിനും ഭക്ഷ്യസുരക്ഷയ്ക്കും കാര്യമായ സംഭാവനകൾ നൽകാൻ ഇത് കൃഷിയെയും അനുബന്ധ പ്രവർത്തന മേഖലയെയും പ്രാപ്തമാക്കിയതായി 2022-23 സാമ്പത്തിക സർവേ പറയുന്നു. അടുത്ത കാലത്തായി രാജ്യം കാർഷിക ഉൽപന്നങ്ങളുടെ അറ്റ കയറ്റുമതിയ്ക്കും സാക്ഷ്യം വഹിച്ചു. 2021-22 ൽ കയറ്റുമതി 50.2 ബില്യൺ യുഎസ് ഡോളറെന്ന റെക്കോർഡിലെത്തി.
ഉത്പാദനച്ചെലവിന് മേൽ വരുമാനം ഉറപ്പാക്കാൻ കുറഞ്ഞ താങ്ങുവില 
2018-19 കാർഷിക വർഷം മുതൽ ഖാരിഫ്, റാബി, മറ്റ് വാണിജ്യ വിളകൾ എന്നിവയടക്കമുള്ള 22 വിളകൾക്കുള്ള കുറഞ്ഞ താങ്ങുവില, അഖിലേന്ത്യാ തലത്തിൽ കാണാക്കപ്പെട്ടിട്ടുള്ള ശരാശരി ഉത്പാദനച്ചെലവിനെക്കാൾ 50 ശതമാനമെങ്കിലും അധികം ലഭിക്കത്തക്ക വിധത്തിൽ ഗവൺമെന്റ് വർധിപ്പിച്ചുകൊണ്ടിരിക്കുകയാണെന്ന് സർവേ പറയുന്നു. മാറിക്കൊണ്ടിരിക്കുന്ന ഭക്ഷണരീതികൾക്ക് അനുസൃതമായി പ്രവർത്തിക്കുന്നതിനും സ്വയംപര്യാപ്തത കൈവരിക്കുന്നതിനുമായി പയർവർഗങ്ങൾക്കും എണ്ണക്കുരുക്കൾക്കും താരതമ്യേന ഉയർന്ന താങ്ങുവില ഉറപ്പാക്കിയിട്ടുണ്ട്.
കാർഷിക വായ്പ ലഭ്യത മെച്ചപ്പെടുത്തി
2022-23ൽ 18.5 ലക്ഷം കോടി രൂപയുടെ കാർഷിക വായ്പയാണ് ഗവണ്മെന്റ് ലക്ഷ്യമിടുന്നത്. എല്ലാ വർഷവും തുടർച്ചയായി ഈ ലക്ഷ്യം വർധിപ്പിക്കുകയും കഴിഞ്ഞ കുറേ വർഷങ്ങളായി നിശ്ചയിച്ച ലക്ഷ്യം തുടർച്ചയായി മറികടക്കുകയും ചെയ്തു പോരുന്നു.
കർഷകർക്ക് മത്സരാധിഷ്ഠിത പലിശ നിരക്കിൽ തടസ്സരഹിതമായ വായ്പ ലഭ്യത ഉറപ്പാക്കുന്നതിനുള്ള നിരവധി സംരംഭങ്ങൾ ഗവൺമെന്റ് ആവിഷ്കരിച്ചതിനാലാണ് ഈ നേട്ടം സാധ്യമായതെന്ന് സർവേ സൂചിപ്പിക്കുന്നു. എപ്പോൾ വേണമെങ്കിലും വായ്പ ലഭ്യമാകുന്ന കിസാൻ ക്രെഡിറ്റ് കാർഡ്  പദ്ധതി, പലിശ സബ്സിഡിയോട് കൂടിയ 3 ലക്ഷം രൂപ വരെയുള്ള ഹ്രസ്വകാല കാർഷിക വായ്പ നൽകുന്ന മോഡിഫൈഡ് ഇന്റെരെസ്റ്റ് സബ്വെൻഷൻ പദ്ധതി തുടങ്ങിയവ ഉദാഹരണം.
2022 ഡിസംബറിലെ കണക്കനുസരിച്ച് അർഹരായ 3.89 കോടി കർഷകർക്ക് 4,51,672 കോടി രൂപ പരിധിയുള്ള കിസാൻ ക്രെഡിറ്റ് കാർഡുകൾ വിതരണം ചെയ്തു. 2018-19ൽ ഫിഷറീസ്, മൃഗസംരക്ഷണ മേഖലയ്ക്കും പദ്ധതി വ്യാപിപ്പിച്ചതോടെ മത്സ്യബന്ധന മേഖലയിൽ 1.0 ലക്ഷത്തിലധികവും  മൃഗസംരക്ഷണ മേഖലയിൽ 9.5 ലക്ഷവും  ക്രെഡിറ്റ് കാർഡുകൾ അനുവദിച്ചിട്ടുണ്ട്.
വരുമാനവും അപകടസാദ്ധ്യതാ പിന്തുണയും
ഏപ്രിൽ-ജൂലൈ 2022-23 കാലയളവിൽ പിഎം കിസാൻ പദ്ധതി പ്രകാരം 11.3 കോടി കർഷകർക്ക് ഗവണ്മെന്റ്റിൽ നിന്ന് വരുമാന പിന്തുണ ലഭിച്ചതായി സർവേ ചൂണ്ടിക്കാട്ടുന്നു.
ഗുണഭോക്താക്കളായ കർഷകരുടെ കാര്യത്തിൽ നിലവിൽ ലോകത്തിലെ ഏറ്റവും വലിയ വിള ഇൻഷുറൻസ് പദ്ധതിയാണ് പ്രധാൻ മന്ത്രി ഫസൽ ബീമാ യോജന. ഓരോ വർഷവും ശരാശരി 5.5 കോടി അപേക്ഷകൾ ലഭിക്കുന്നു. പ്രീമിയം തുകയുടെ കാര്യത്തിൽ മൂന്നാമത്തെ വലിയ പദ്ധതി.
ജൈവ, പ്രകൃതി കൃഷി
ലോകത്ത് ഏറ്റവുമധികം ജൈവകർഷകർ ഉള്ളത് ഇന്ത്യയിലാണ്, 44.3 ലക്ഷം. 2021-22 ഓടെ 59.1 ലക്ഷം ഹെക്ടർ പ്രദേശത്ത് ജൈവകൃഷിയുള്ളതായും സർവേ പറയുന്നു.
പ്രത്യേക സേവനങ്ങളും ഫീച്ചറുകളും
ചക്കയുടെയും അതിന്റെ മൂല്യവർധിത ഉൽപ്പന്നങ്ങളുടെയും കയറ്റുമതി പ്രോത്സാഹന പരിപാടി APEDA സംഘടിപ്പിച്ചു
കൊച്ചി , ജൂലൈ 22, 2022
അഗ്രികൾച്ചറൽ ആൻഡ് പ്രോസസ്ഡ് ഫുഡ് പ്രൊഡക്സ് എക്സ്പോർട്ട് ഡെവലപ്മെന്റ് അതോറിറ്റി  എറണാകുളത്ത് 'ചക്കയുടെയും അതിന്റെ മൂല്യവർധിത ഉൽപ്പന്നങ്ങളുടെയും കയറ്റുമതി പ്രോത്സാഹനം' സംബന്ധിച്ച പരിപാടി സംഘടിപ്പിച്ചു. കേരള കൃഷി ഡയറക്ടർ ശ്രീ.ടി.വി.സുഭാഷ് പരിപാടിയിൽ വിശിഷ്ടാതിഥിയായിരുന്നു. സംസ്കരിച്ച ഭക്ഷ്യവസ്തുക്കളുടെ മേഖലയെക്കുറിച്ചും സസ്യാധിഷ്ഠിത മാംസ ഉൽപന്നങ്ങളെക്കുറിച്ചും കേരളത്തിൽ നിന്നുള്ള ചക്കയുടെ മൂല്യവർധിത ഉൽപന്നങ്ങളുടെ കയറ്റുമതി വർധിപ്പിക്കുന്നതിൽ പിന്തുണ നൽകുന്നതിനെക്കുറിച്ചും APEDA സെക്രട്ടറി ഡോ. സുധാംശു സംസാരിച്ചു .APEDA ബോർഡ് അംഗം ശ്രീ കെ കെ പിള്ള, കയറ്റുമതിക്കാർ, കേരള സർക്കാരിന്റെ കൃഷി വകുപ്പിലെ മറ്റ് ഉദ്യോഗസ്ഥർ എന്നിവർ ചടങ്ങിൽ പങ്കെടുത്തവരെ അഭിസംബോധന ചെയ്തു.
ചക്കയുടെ വിപുലമായ കയറ്റുമതി സാധ്യതകളെ കുറിച്ച് കൊച്ചി റീജിയണൽ ഓഫീസിലെ APEDA എജിഎം റീജിയണൽ ഹെഡ് ശ്രീമതി സിമി ഉണ്ണികൃഷ്ണൻ വിശദീകരിച്ചു. പത്തനംതിട്ടയിലെ ഐസിഎആർ-കെവികെ  യിലെ സബ്ജക്ട് സ്പെഷ്യലിസ്റ്റ് ഡോ.റിൻസി കെ എബ്രഹാം ‘ചക്കയിലെ മൂല്യവർദ്ധനവിനെക്കുറിച്ചുള്ള നൂതന സാങ്കേതിക വിദ്യകൾ’ എന്ന വിഷയത്തിൽ ഒരു സംക്ഷിപ്ത വിവരണം നൽകി.
ഇടുക്കി, പത്തനംതിട്ട തുടങ്ങിയ ചക്ക ഉത്പാദിപ്പിക്കുന്ന പ്രധാന ജില്ലകളിലെ കർഷകരും കേരളത്തിൽ നിന്നുള്ള കയറ്റുമതിക്കാരും പരിപാടിയിൽ പങ്കെടുത്തു.ചക്ക ബിരിയാണി, പ്രമേഹ സൗഹൃദ ചക്ക കുക്കീസ്, പോഷക സമ്പുഷ്ടമായ ചക്കപ്പൊടി, ബർഗർ പാറ്റീസ്, ചക്ക പുട്ടുപൊടി, ചപ്പാത്തി മാവ്, മിക്സ്ചർ, ജാം, സ്ക്വാഷ്, പാസ്ത തുടങ്ങിയ തനത് ഉൽപ്പന്നങ്ങളുടെ ഒരു നിര പരിപാടിയിൽ പ്രദർശിപ്പിച്ചു.
ചക്ക ഉത്പാദിപ്പിക്കുകയും കയറ്റുമതി ചെയ്യുകയും ചെയ്യുന്ന ഇന്ത്യയിലെ ഒരു പ്രധാന സംസ്ഥാനമായി മാറാൻ കേരളത്തിന് അപാരമായ സാധ്യതകളുണ്ട് .നാഷണൽ ഹോർട്ടികൾച്ചറൽ ബോർഡിന്റെ സ്ഥിതിവിവരക്കണക്കുകൾ പ്രകാരം, 2021-22ൽ , ചക്ക ഉൽപാദനത്തിൽ 14.01% വിഹിതവുമായി കേരളം രണ്ടാം സ്ഥാനത്താണ്.
(Visitor Counter : 9
പ്രധാനമന്ത്രിയുടെ ഓഫീസ്
എഞ്ചിനീയേഴ്സ് ദിനത്തിൽ പ്രധാനമന്ത്രി സർ എം.വിശ്വേശ്വരയ്യയെ അനുസ്മരിച്ചു
എഞ്ചിനീയേഴ്സ് ദിനത്തിൽ സർ എം വിശ്വേശ്വരയ്യയുടെ മഹത്തായ സംഭാവനകളെ പ്രധാനമന്ത്രി ശ്രീ നരേന്ദ്ര മോദി അനുസ്മരിച്ചു.
ട്വീറ്റിൽ പ്രധാനമന്ത്രി പറഞ്ഞു :
"എഞ്ചിനീയേഴ്സ് ദിനത്തിൽ സർ എം. വിശ്വേശ്വരയ്യയുടെ വഴിത്തിരിവുള്ള സംഭാവനകൾ നാം ഓർക്കുന്നു. ഭാവിയിലെ എഞ്ചിനീയർമാരുടെ തലമുറകളെ സ്വയം വ്യതിരിക്തമാകാൻ അദ്ദേഹം പ്രചോദിപ്പിച്ചുകൊണ്ടിരിക്കട്ടെ. ഈ വിഷയത്തെക്കുറിച്ച് ഞാൻ സംസാരിച്ച മുൻ മൻ കി ബാത്ത് പ്രോഗ്രാമുകളിൽ നിന്നുള്ള ഒരു ശകലം ഞാൻ പങ്കിടുന്നു."
റെയില്വേ മന്ത്രാലയം
രാഷ്ട്രപതിയുടെ പൊലീസ്മെഡലുകള് പ്രഖ്യാപിച്ചു; കോഴിക്കോട്റൂറല്ജില്ലാ പൊലീസ്ചീഫ് അബ്ദുല് കരീമിന് വിശിഷ്ട സേവനത്തിനുള്ള രാഷ്ട്രപതിയുടെ പൊലീസ്മെഡല്
സ്വാതന്ത്ര്യദിനത്തോടനുബന്ധിച്ചുള്ള രാഷ്ട്രപതിയുടെ പൊലീസ്മെഡലുകള് പ്രഖ്യാപിച്ചു. ധീരതക്കുള്ള പൊലീസ്മെഡലിന് 177 പേരുംവിശിഷ്ട സേവനത്തിനുള്ള രാഷ്ട്രപതിയുടെ പൊലീസ്മെഡലിന് 89 പേരുംസ്തുത്യര്ഹ സേവനത്തിനുള്ള പൊലീസ്മെഡലിന് 677 പേരും അര്ഹരായി. കേരളത്തില് നിന്ന് കോഴിക്കോട്റൂറല്ജില്ലാ പൊലീസ് മേധാവി ശ്രീ. യു. അബ്ദുല്കരീംവിശിഷ്ട സേവനത്തിനുള്ള രാഷ്ട്രപതിയുടെ പൊലീസ്മെഡലിന് അര്ഹനായി. കേരളത്തില്നിന്നുള്ള 13 പൊലീസ് ഉദ്യോഗസ്ഥര് സ്തുത്യര്ഹസേവനത്തിനുള്ള പൊലീസ്മെഡലിനും അര്ഹരായി.
(എറണാകുളംജില്ലാ പൊലീസ് ചീഫ് ശ്രീ. എസ്.സുരേന്ദ്രന്, എറണാകുളംസി.ബി.സി.ഐ.ഡിസൂപ്രണ്ട് ശ്രീ.കെ.വി വിജയന്, എം.എസ്.പി മലപ്പുറം കമാന്റന്റ് ശ്രീ. ശ്രീരാമ തെലങ്കാല, ക്രൈംബ്രാഞ്ച് ഡി.വൈ.എസ്.പി ശ്രീ. രാധാകൃഷ്ണപിള്ള, തൃശ്ശൂര്ക്രൈം ഡിറ്റാച്ച്മെന്റ്ഡെപ്യൂട്ടി സൂപ്രണ്ട് ശ്രീ. ശ്രീനിവാസന് ധര്മരാജന് ചാക്കുമാരശ്ശേരി, കല്പ്പറ്റ ഡെപ്യൂട്ടി സൂപ്രണ്ട് തോട്ടത്തില് പ്രജിഷ്, തൃശ്ശൂര്കെ.എ.പി-1 കമാന്റന്റ് ശ്രീ. വിന്സന്റ് വര്ഗീസ് പള്ളാശ്ശേരി, തൃശ്ശൂര്സിറ്റിഡി.സി.ആര്.ബി അസിസ്റ്റന്റ് കമ്മീഷണര് ശ്രീ. സജി നാരായണന് വെട്ടിക്കാകുഴിയില്, കാസര്കോഡ് വനിതാസെല് ഇന്സ്പെക്ടര് ശ്രീ. ഭാനുമതിചേമഞ്ചേരി, ഇടുക്കി കുട്ടിക്കാനത്തെ ആംഡ് പൊലീസ് സബ് ഇന്സ്പെക്ടര് ശ്രീ മദനന് നായര്ഗോപാലന് നായര്, തിരുവനന്തപുരംജില്ലാ പൊലീസ് കമാന്റ്സെന്റര് സബ് ഇന്സ്പെക്ടര് ശ്രീസുനില്ലാല്, മലപ്പുറത്തെ അസിസ്റ്റന്റ് സബ് ഇന്സ്പെക്ടര് ശ്രീ. സി.പി സന്തോഷ്കുമാര്, വിജിലന്സ് ആന്റ്ആന്റി കറപ്ഷന് ബ്യൂറോ മലപ്പുറം അസിസ്റ്റന്റ് സബ് ഇന്സ്പെക്ടര് ശ്രീ. മോഹന്ദാസ് പുള്ളന്ചേരിയില് എന്നിവരാണ്കേരളത്തില് നിന്ന്സ്തുത്യര്ഹസേവനത്തിനുള്ള പൊലീസ്മെഡലിന് അര്ഹരായത്.
ധീരതക്കുള്ള രാഷ്ട്രപതിയുടെ പൊലീസ്മെഡലിന് ജമ്മു കാശ്മീരില്നിന്നുള്ള ഇംതിയാസ് അഹമ്മദ് സി.ടി , സി.ആര്.പി.എഫില് നിന്നുള്ള ലൗക്രാക്പാം ഇബോംച്ച സിംഗ് എ.സി, മുഹമ്മദ് മൊജാഹിദ് ഖാന്  എന്നിവര് അര്ഹരായി.
AM/ND MRD
പ്രധാനമന്ത്രിയുടെ ഓഫീസ്
ഹരിയാനയിലെ കുരുക്ഷേത്രയിലെ ബാൻ ഗ്രാമത്തിൽ ജലസംരക്ഷണത്തിനായുള്ള ശ്രമങ്ങൾക്ക് പ്രധാനമന്ത്രിയുടെ അഭിനന്ദനം
ഹരിയാനയിലെ കുരുക്ഷേത്രയിലെ ബാൻ ഗ്രാമത്തിൽ താമസിക്കുന്ന അങ്കുറിന്റെ ജലസംരക്ഷണത്തിനായുള്ള ശ്രമങ്ങളെ പ്രധാനമന്ത്രി അഭിനന്ദിച്ചു
കുരുക്ഷേത്ര എംപി ശ്രീ നയാബ് സൈനിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
“മികച്ച സംരംഭം! ജലസംരക്ഷണത്തിനായുള്ള കുരുക്ഷേത്രയിലെ നമ്മുടെ അങ്കുർ ജിയുടെ ഈ ശ്രമം എല്ലാവർക്കും മാതൃകയാണ്.
बेहतरीन पहल! जल संरक्षण की दिशा में कुरुक्षेत्र के हमारे अंकुर जी का यह प्रयास हर किसी के लिए एक मिसाल है। https://t.co/VnorB0j2QK
— Narendra Modi  April 24, 2023
ജൽ ശക്തി മന്ത്രാലയം
ജൽ ജീവൻ ദൗത്യത്തിന് കീഴിൽ കേന്ദ്രസർക്കാർ കേരളത്തിന് 1804 കോടി രൂപ ധനസഹായം അനുവദിച്ചു.
ന്യൂഡൽഹി , ജൂൺ 16, 2021
ജൽ ജീവൻ ദൗത്യത്തിന് കീഴിൽ 2021-22 കാലത്തേക്ക് കേരളത്തിനുള്ള കേന്ദ്ര ധനസഹായം 1,804.59 കോടിയായി കേന്ദ്ര സർക്കാർ വർധിപ്പിച്ചു. 2020-21 കാലയളവിൽ ഇത് 404.24 കോടി രൂപയായിരുന്നു.
മുൻവർഷത്തേക്കാൾ നാലുമടങ്ങ് അധിക വിഹിതം അനുവദിച്ചുകൊണ്ട് സംസാരിക്കുന്നതിനിടയിൽ
2023 ഓടെ സംസ്ഥാനത്തെ ഗ്രാമീണ മേഖലകളിലെ എല്ലാ ഭവനങ്ങളിലും പൈപ്പ് ജലം എത്തിക്കുന്നതിന് ആവശ്യമായ എല്ലാ സഹായവും ലഭ്യമാക്കുമെന്ന് കേന്ദ്ര ജല ശക്തി മന്ത്രി ശ്രീ ഗജേന്ദ്ര സിംഗ് ശെഖാവത് ഉറപ്പുനൽകി.
ജൽ ജീവൻ ദൗത്യത്തിന്റെ പുരോഗതി എല്ലാമാസവും വിലയിരുത്തണമെന്ന് ആവശ്യപ്പെട്ടുകൊണ്ട് അദ്ദേഹം കേരള മുഖ്യമന്ത്രിക്ക് കത്തയച്ചു
രാജ്യത്ത് ജൽ ജീവൻ ദൗത്യത്തിന് തുടക്കംകുറിച്ച 2019 ഓഗസ്റ്റ് 15 ലെ കണക്കുപ്രകാരം കേരളത്തിലെ 67.14 ലക്ഷം കുടുംബങ്ങളിൽ 16.64 ലക്ഷം  വീടുകളിൽ മാത്രമാണ് പൈപ്പുകളിലൂടെയുള്ള ശുദ്ധജലം ലഭ്യമായിരുന്നത്.
കഴിഞ്ഞ 22 മാസത്തിനിടെ 6.36 ലക്ഷം വീടുകളിലാണ് പൈപ്പ് കണക്ഷൻ ലഭ്യമാക്കിയത്. ഇതോടെ സംസ്ഥാനത്തെ 23 ലക്ഷം ഭവനങ്ങളിൽ  നിലവിൽ പൈപ്പിലൂടെ ഉള്ള ശുദ്ധജലസൗകര്യം ലഭ്യമാണ്
എന്നാൽ പൈപ്പ് കണക്ഷനിലൂടെ ശുദ്ധജലം ലഭ്യമാക്കുന്ന നടപടികളുടെ പുരോഗതി ദേശീയതലത്തിൽ ശരാശരി 22 ശതമാനമാണെങ്കിൽ സംസ്ഥാനത്ത് ഇത് 10 ശതമാനത്തിൽ താഴെയാണ്
സംസ്ഥാനത്തെ 44.14 ലക്ഷം ഭവനങ്ങളിൽനിലവിൽ പൈപ്പ് കണക്ഷനിലൂടെയുള്ള ശുദ്ധജലം ലഭ്യമായിട്ടില്ല.സംസ്ഥാനത്തെ എല്ലാ ഭവനങ്ങളിലും പൈപ്പ് കണക്ഷനിലൂടെ ശുദ്ധജലം ലഭ്യമാക്കുക എന്ന ലക്ഷ്യം നേടിയെടുക്കുന്നതിനായി ജൽ ജീവൻ ദൗത്യത്തിന് കീഴിൽ 2021- 22 കാലയളവിൽ 29.37 ലക്ഷം ഭവനങ്ങളിലും, 2022-23 കാലയളവിൽ 6.68 ലക്ഷം വീടുകളിലും, 2023-24 കാലയളവിൽ 5.54, ലക്ഷം ഭവനങ്ങളിലും പൈപ്പ് കണക്ഷൻ ലഭ്യമാക്കാനാണ് സംസ്ഥാനം പദ്ധതിയിട്ടിരിക്കുന്നത്.
എന്നാൽ 2020- 21 കാലയളവിൽ 4.04 ലക്ഷം ഭവനങ്ങളിൽ മാത്രമാണ് പൈപ്പ് കണക്ഷൻ നൽകാൻ സംസ്ഥാനത്തിന് സാധിച്ചത്. പദ്ധതിയുടെ മന്ദഗതിയിലുള്ള നടത്തിപ്പിൽ ജലശക്തി മന്ത്രാലയം ആശങ്ക അറിയിച്ചിട്ടുണ്ട്
2020-21 കാലയളവിൽ സംസ്ഥാനത്തിനായി അനുവദിച്ച 404.24 കോടി രൂപയുടെ കേന്ദ്ര ധനസഹായത്തിൽ 303.14 കോടി രൂപ മാത്രമാണ് സംസ്ഥാനത്തിന് ഉപയോഗപ്പെടുത്താൻ സാധിച്ചത്. ശേഷിച്ച 101.06 കോടി രൂപ സംസ്ഥാനം സറണ്ടർ ചെയ്തിരുന്നു. 1804.59 കോടിയുടെ കേന്ദ്രവിഹിതത്തിനു പുറമേ, 40.07 കോടിരൂപയുടെ മിച്ചവും, സംസ്ഥാന വിഹിതം ആയ 1,844.66 കോടി രൂപയും അടക്കം ജൽ ജീവൻ ദൗത്യത്തിന് കീഴിൽ 2021 -22 കാലയളവിൽ 3,689.32 കോടി രൂപയാണ് സംസ്ഥാനത്തിന് ഉറപ്പായും ലഭ്യമായിട്ടുള്ളത്.
കേരളത്തിലെ 10,772 വിദ്യാലയങ്ങളിലും  26,307 അംഗനവാടി കേന്ദ്രങ്ങളിലും  പൈപ്പ് കണക്ഷൻ ലഭ്യമാണ്. ശേഷിക്കുന്ന വിദ്യാലയങ്ങളിലും അംഗനവാടി കേന്ദ്രങ്ങളിലും വരുന്ന കുറച്ചു മാസങ്ങൾ കൊണ്ട് ശുദ്ധമായ പൈപ്പ് ജലം ഉറപ്പാക്കണമെന്ന് കേന്ദ്ര ഗവൺമെന്റ്, സംസ്ഥാനത്തിന് നിർദ്ദേശം നൽകിയിട്ടുണ്ട്.
ജലത്തിന്റെ ഗുണമേന്മ പരിശോധിക്കുന്ന സംസ്ഥാനത്തെ 52 ലബോറട്ടറികളിൽ ഒരെണ്ണത്തിനു മാത്രമാണ് NABL അക്രഡിറ്റേഷൻ ഉള്ളത്. ശേഷിക്കുന്ന ജല പരിശോധന ലബോറട്ടറി കളുടെ ആധുനികീകരണം ശക്തിപ്പെടുത്താനും, അവയ്ക്ക് NABL അംഗീകാരം ലഭ്യമാക്കാനും സംസ്ഥാനം നടപടികൾ സ്വീകരിക്കേണ്ടതുണ്ട്
കുറഞ്ഞ ചിലവിൽ തങ്ങളുടെ ജല സാമ്പിളുകൾ പരിശോധിക്കാൻ പൊതുജനങ്ങൾക്ക് അവസരമൊരുക്കുന്നതിന്റെ ഭാഗമായി ഇത്തരം പരിശോധനാ കേന്ദ്രങ്ങൾ അവർക്കായി തുറന്നു കൊടുക്കേണ്ടതാണ്
ആരോഗ്യ, കുടുംബക്ഷേമ മന്ത്രാലയം
ഇതുവരെ 192.43 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: ഏപ്രിൽ 23, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 192.43 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
19.91 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN